cyanic-selkie/wikianc huggingface dataset:
Peveril Castle
Utforming
Den sørlige muren er en moderne erstatning som går langs den samme linjen som middelaldermuren. Det er levninger av to runde eller delvis runde tårn som stikker ut av muren. Den ene er bevart i en slik grad at det er mulig å skjelne bruken av romerske fliser i konstruksjonen, antagelig fra festningen Navio som ligger 3.2 km unna. Det er usikkert om når disse tårnene ble bygd, skjønt det er antatt at de er fra 1200-tallet. Fundamentet marker posisjonen til bygningene som var tilstøtende sørmuren, antagelig den gamle hallen og et kapell. Et dokument fra 1246 har nedtegnet et kapell ved festningen; levninger av bygningen som ligger lengst øst mot sørmuren er antatt å markere stedet for kapellet da det orientert i grovt sett øst-vest. Fundamentene i vestenden av nordmuren markerer hvor festningens herre ville ha spist og underholdt fornemme gjester. Det er uklart når den nye hallen ble bygget, antagelig erstattet den gamle hallen i sør av festningen, skjønt en «gammel hall» er nevnt i et dokument fra 1251, noe som antyder at det eksisterte en ny hall på denne tiden. Kjøkkenet og matlagringen ville ha stått i østenden av hallen, men lite gjenstår av disse strukturene. Bygninger ble også bygd mot den vestlige muren, antagelig leiligheter for gjester av høy status. Selv om hovedinngangen til Peveril Castle var fra nord, var det også en port i vest. En bru strakte seg over en kløft og knyttet festningen til en inngjerding på den andre siden. Da den nøyaktige formen på inngjerdningen ikke har blitt gravd fram, er det usikkert hvordan denne så ut. Dens hensikt er også et emne for spekulasjon, om det var en omstendelig ytre borggård for forsvaret, eller benyttet for lagring og stabling.
Borgtårnet eller kjernetårnet utgjør det sørlige hjørnet av Peveril Castle, Byggingen begynte antagelig en gang rundt 1176, tilskyndet av Henrik II. Dets plan er kvadratisk, måler mindre enn 12 ganger 12 meter, og dets brystvern er 15 meter over tårnets fundament. Da bakken var ujevn er den på motsatt side 10,5 meter over bakkenivået. Borgtårnet er liten av størrelse sammenlignet med samtidige kongelige tårn som de ved festningene Dover og Scarborough. I dag er det ytre ru i overflaten, men opprinnelig ville den ha vært glatt. Sørøstsiden, hvor tårnet ble beskyttet fra plyndring av en naturlig kløft, kan man må få en ide om hvordan det en gang så ut. Et framspring i sørøst av tårnet huset en garderobe. Som det var vanlig med normanniske borgtårn, var ankomsten via andre etasje og via en trappeoppgang. Ankomstetasjen ville ha vært et stor offentlig rom og kjelleren benyttet for lager. En smal trapp i østhjørnet tillot tilgang til kjelleren og å kunne gå rundt på toppen av tårnet.
Coen Kranenberg
Coen Kranenberg (født 28. september 1947) er en nederlandsk landhockeyspiller.
Han representerte Nederland under Sommer-OL 1976 i Montréal, hvor laget hans ble nummer 4.
Erica Dittmer
Erica Dittmer (født 15. september 1991) er en meksikansk svømmer som spesialiserer seg i medley. Hun representerte landet sitt under Sommer-OL 2012 i London, der hun røk ut i de innledende rundene på 200 meter medley.
Ali Oji
Ali Oji (persisk: علی اوجی, født 7. mars 1984 i Teheran) er en iransk skuespiller og produsent. Hans kone Narges Mohammadi er også en iransk skuespiller.
Wilhelm Ernst Ramm
Wilhelm Ernst Ramm (født 8. februar 1857 i Fredrikstad, død 3. desember 1934 samme sted) var en norsk jurist og politiker for Høyre.
Ilja Maksimov
Ilja Vladimirovitsj Maksimov (Илья Владимирович Максимов; født 2. februar 1987) er en russisk fotballspiller som for tiden er klubbløs.
26. mars 2016 fikk han sin første landskamp for mot Litauen.
Wilhelm Ernst Ramm
Ramm blei cand.jur. i 1880. De neste tre åra var han fullmektig hos byfogden i Fredrikstad. Fra 1883 var han overrettssakfører i byen. I tida 1890–1903 var han offentlig oppnevnt forsvarer ved lagmannsretten og krigsretten. Han var også aktor ved meddomsretten. Fra 1903 til 1928 var han konstituert som borgermester i Fredrikstad.
Han var medlem i bystyret fra 1891 til 1902, hertil varaordfører fra 1897. Han hadde tallrike andre kommunale og private verv, blant annet i ledelsen for Fredrikstad Sparebank og Fredrikstad Privatbank. I mange år var han formann i Fredrikstad grunnlovsforening.
Ramm var vararepresentant til Stortinget fra Fredrikstad bykrets i to valgperioder fra 1898 til 1903, hvorav han møtte fra og med 5. juni 1903. I periodene 1913–15 og 1916–18 var han fast innvalgt representant fra samme krets. Den første perioden var han med var i gasje- og pensjonskomiteen, den andre i protokollkomiteen.
Også faren hans, Ove Ramm, var stortingsrepresentant.
Natalie Wiegersma
Natalie Wiegersma (født 7. januar 1990) er en newzealandsk svømmer som spesialiserer seg i medley. Hun representerte landet sitt i Sommer-OL 2012 i London, der hun ble slått ut i de innledende rundene på 200 meter medley.
Gårdemma naturreservat
Gårdemma naturreservat er en grunn vik med tilgrensende landareal som ligger innerst i Bambles del av Vollsfjorden, sør for Langøya. Området er egenartet med strandeng og variert strandsumpvegetasjon hvor en finner flere sjeldne plantearter.
Hoggormedderkopp
Hoggormedderkopp (Segestria senoculata) er den eneste norske arten i sin slekt. Slektsnavnet Segestria betyr tildekket eller innpakket, siden den finnes gjerne inne i flere fine slør av edderkoppsilke i røret sitt, eller helt innpakket om vinteren. Artsnavnet senoculata betyr «uten øyne» siden den har bare seks øyne, ikke åtte som er vanlig for edderkopper.
Utseende
Middelsstor, slank, sylindrisk edderkopp. Et godt kjennetegn er at tre par bein holdes rettet forover og ett bakover – hos nesten alle andre edderkopper peker to forover og to bakover. De har seks øyne ordnet i en halvsirkel, chelicerene er ganske lange og rettet litt forover. Hannenes sekundære kjønnsorganer (pedipalper) er formet som en enkel sprøyte. Den kjennes lett på at den har «hoggorm-mønster» på den ellers gråhvite bakkroppen. Rett etter hudskifte er bakkroppen hvit, men så kommer mønsteret langsomt fram.
Levevis
Hoggormedderkoppen Segestria senoculata, som finnes i Norge, lager rørformede nett under steiner, i barksprekker eller lignende. Fra åpningen går det ut snubletråder, edderkoppen sitter i åpningen og venter, når et bytte kommer nær snubletrådene raser den ut og griper det. Denne edderkoppen er svært aggressiv og vil bite etter det som blir strakt ut mot den, men bittet er ganske harmløst for mennesker. De andre artene lever også i silkerør, den avlange kroppsformen med tre par foroverrettede bein er en tilpasning til dette. Den finnes hele året rundt, noe som er litt uvanlig - mange edderkopper har sesongvariasjoner ved at de voksne for eksempel bare forekommer på høsten.
Utbredelse
Familien er spredt over det meste av kloden, men denne arten finnes bare i Europa og Asia, og Afrika nord for Sahara. I Norge er den registrert nord til Bodø.
Iladalen park (Trondheim)
Beliggenhet og utforming
Iladalen park ligger i en slak helling i dalen mellom Ila i øst, Ilsvika i nordvest og de tre høyblokkene ved Ila i vest. Iladalen er avgrenset av gateløpene Mellomila og Hanskemakerbakken, samt bebyggelsen langs Koefoedgeilan, men kan nås fra alle disse gjennom opparbeidede stier. På østsiden av Iladalen park ligger det to kommunale barnehager, Iladalen barnehage og Ila barnehage, som begge har sine uteområder mot parken. Mot nord er parken avgrenset av Mellomila og gjenværende industribygninger (Trondhjems Nagle og Spigerfabrikk) som er inneklemt mellom Ilsvikøra og Ila pir.
Iladalen park er sentrert rundt Ilabekken, som renner fra sør mot nord gjennom i en mindre kunstig oppbygget dam om lag midt i parken, ned mot Ilsvikøra gjennom fisketerskler. En buet bro krysser bekken like sør for dammen og knytter vestsiden med østsiden. Nordvest i parken er det opparbeidet en inngjerdet og opplyst idrettsbane i grus, og en sandvolleyballbane rett sør for denne. Området er ellers preget av større områder med gressflater med innslag av trebeplantning, mens beplantningen langs bekken er noe mer markant og preget av steiner. Det er ellers utplassert benker flere steder i parken.
Med en gjennomgående gangsti langs Ilabekken og oppover Steinberget er Iladalen park i praksis knyttet opp til det større sti- og løypenettet i Bymarka. Den nedre delen av Ilabekken gjennom Iladalen park ble tilpasset trønderske vassdrag i samarbeid med Norsk institutt for naturforskning, blant annet gjennom flomsikring (1000 års flom). Det ble også gjort tilpasninger rundt utformingen av bekken i samarbeid med kunstneren Solrunn Rones, samtidig som Stefan Christiansen stod for en rekke steinskulpturer i parken og langs Ilabekken oppover Steinberget.
Historie
Ilabekken har siden middelalderen blitt unyttet som vannkilde og senere som en del av næringsvirksomhet også i den nedre delen ved Iladalen. Det fantes blant annet mølle, vannverk, stavsag, kobbermølle og reperbane i dette området, i tillegg til blekevoller (areal langs begge sider av elven hvor vaskekoner vasket og bleket tøy). I 1791, etter kraftig snøsmelting og fem dager sammenhengende med nedbør, brast demningene både ved Kobberdammen og Theisendammen. Dette førte til en større flom som tok med seg møllehus og bolighus med 22 dødsfall som resultat. Frem til nyere tid var Ilabekken flere ganger preget av flom, hvor den siste større skadeflommen kom våren 1971.
Wouter Leefers
Wouter Leefers (født 12. januar 1953) er en nederlandsk landhockeyspiller.
Iladalen park (Trondheim)
Historie
I perioden fra 1910 til 1960 ble den nedre delen av Ilabekken gradvis lagt i rør og kulvert fra Benneches vei og ned mot Ilsvikøra. Den nedre delen av bekken fra Mellomila og ut ved Ilsvikøre ble lagt i rør i 1910, mens bekken gjennom dagens Iladalen park ble lagt i rør på 1950-tallet. På begynnelsen av 1940-tallet ble bekken lagt i kulvert gjennom Hanskemakerbakken fra Roald Amundsens vei som følge av tyskernes bygging av Møllehaugen tunnel (90 meter) tilhørende Ilsviklinja.
Wouter Leefers
Han representerte Nederland under Sommer-OL 1976 i Montréal, hvor laget hans ble nummer 4.
Iladalen park (Trondheim)
Historie
Åpningen og omleggingen av Ilabekken ble gjort som følge av at Statens vegvesen i 2006 gjennomførte byggingen av Ilsviktunnelen som en del av Nordre avlastningsvei. Opparbeidelsen av det nye bekkeleiet gjorde også at området rundt ble ryddet, hvor bygninger som ikke var av antikvarisk verdi ble revet. Den eneste gjenstående bygningen midt i Iladalen ble det såkalte Rødhuset eller Tusenhjemmet, som var en kommunal bolig oppført mot slutten av andre verdenskrig med mange beboere, derav det folkelige navnet.
Ordu
Ordu (tyrkisk i betydning «hær»; opprinnelig gresk: Κοτύωρα, Kotyora; armensk: Օրդու, Orti) er en tyrkisk havneby som ligger ved en liten ved den østlige kysten av Svartehavet, og hovedstad for provinsen Ordu. Befolkning for 2012 var 147 913 innbyggere.
Etymologi
Ordu betyr «hær» på tyrkisk, og ble etablert på 1400-tallet. En årsak kan være det osmanske hæren ved stedet. En alternativ forklaring er at navnet er avledet fra det opprinnelige gresk stedsnavnet Kotyora. Ordu var også navnet på teltet til tyrkiske og mongolske nomadestammer. I overført betydning kan da Ordu bety leir.
Historie
Ifølge legenden skal argonautene på sin reise østover til Kolkhis ha gått i land her. Det tidligste arkeologiske funnene i området er datert fra rundt 1500 f.Kr. Byen Kotyora ble etablert av grekere fra Miletos' koloni Sinope en gang på 700-tallet f.Kr. Arrianos, Diodorus Siculus og Klaudios Ptolemaios nevner alle byen i sine tekster. Kotyora var en del av en kjede med greske kolonier langs kysten av Svartehavet som hadde utgått fra den gamle egeiske polis Miletos, og det gamle Kotyora var også stedet hvor Xenofon som hærfører ledet sine grekere og videre inn i Asia, slik han selv beskrev i sin bok Anabasis («Marsjen oppover/innover i landet»).
I 180 f.Kr. var Kotyora en del av kongeriket Pontos under kong Farnakes. Under den bysantinske tiden synes det som om det var nedgang i befolkningstallet.
Området kom inn under kontrollen av det tyrkiske herskerdynastiet danishmendene, deretter under de tyrkiske seldsjukkene i 1214 og 1228, og under Haci Emir Ogulları Beyligi i 1346. Deretter ble det underlagt herredømmet til osmanene i 1461 med Trebizond-riket. Den moderne byen ble opprettet av osmanene som Bayramlı i nærheten av Eskipazar som en militær utpost 5 km vest for dagens Ordu. I 1869 ble navnet offisielt endret til Ordu og slått sammen med distriktene Bolaman, Perşembe, Ulubey, Hansamana (Gölköy) og Aybastı. Provinsen Ordu ble opprettet 17. april 1920.
Klima
Ordu har et klima som ligger i grenselandet mellom kyst og fuktig subtropisk (Köppens klimaklassifisering Cfb/Cfa); som det meste av den østlige kysten av Svartehavet; med varme og fuktige somre, og kjølige og fuktige vintre. Ordu har en høy og jevnt fordelt nedbør gjennom hele året, men mest om høsten og våren.
Snøfall er mest vanlig i tiden mellom månedene desember og mars. Det kan snø tett for en uke eller to.
Vanntemperaturen, som resten av svartehavskysten i Tyrkia, er alltid kjølig og varierer mellom 8° og 20°C gjennom hele året.
Geografi
Ordu ligger ved en lang, steinete strand på kysten langs motorveien 70 E, ca 60 km øst for Ünye og 50 km vest for Giresun. Byen er dominert på vestsiden av en 550 meter høy berg, beplantet med tett fjellskog. Landskapet i Svartehavsregionen mellom Ünye og Giresun består hovedsakelig av trær med hasselnøtt og gårder.
Byen i dag
Produksjonen av hasselnøtt er den viktigste økonomiske faktoren. Byen som har en stor prosessindustri for nettopp hasselnøtt, inkludert Sağra, en av de største tyrkiske eksportørene av hasselnøtt, og Fiskobirlik, den største kooperativ for hasselnøtt i verden.
Sağras fabrikkbutikk selger mange ulike arter hasselnøtter dekket av sjokolade og er en av byens attraksjoner.
Taubanen Boztepe er en annen populær attraksjon som har blitt et moderne symbol for byen.
Den lokale musikken er typisk for Svartehavsregionen, inkludert musikk med kemençe, en form for flaskeformet strengeinstrument, omtrent som en lut. Det lokale kjøkken er basert på lokale grønnsaker og omfatter både typiske tyrkiske retter som pita og kebab, og mer lokalt særskilt som brent iskrem med karamell.
Sport
Byens fotballag er Orduspor med fotballbanen 19 Eylül Stadium i hjertet av byen. Byen har også et lag for basketball. Fotballaget spiller i den tyrkiske superliga.
Dancing Queen (film)
Dancing Queen er en norsk familiefilm fra 2023 regissert av Aurora Gossé. Filmen er Gossés første spillefilm som regissør. spiller hovedrollen som 12 år gamle Mina som forelsker seg i en ung hip hop-artist som begynner på samme skolen, og derfor prøver å bli med dansegruppe hans, til tross for at hun ikke kan danse..
Filmen hadde verdenspremiere under Filmfestivalen i Berlin 18. februar 2023 og norsk kinopremiere 10. mars samme år. Filmen ble kåret til beste barnefilm under Amandaprisen 2023. Den har også vunnet prisen for beste komedie under barnefilmfestivalen BUFF i Malmö, publikumsprisen under Seattle International Film Festival og ECFA-prisen for beste europeiske barnefilm under Kristiansand Internasjonale Barnefilmfestival, alle i 2023. Den ble nominert til Krystallbjørnen for beste barne- og ungdomsfilm under filmfestivalen i Berlin.
Yannick Ferreira Carrasco
Yannick Ferreira Carrasco (født 4. september 1993 i Ixelles) er en belgisk fotballspiller som spiller for den spanske klubben Atlético Madrid.
Han er av portugisisk og spansk herkomst.
Han har tidligere spilt for den franske klubben Monaco. Den 30. juli 2012 debuterte han for AS Monaco i Ligue 2 mot Tours FC.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Geert van Eijk
Geert van Eijk (født 8. oktober 1948) er en nederlandsk landhockeyspiller.
Han representerte Nederland under Sommer-OL 1976 i Montréal, hvor laget hans ble nummer 4.
Hans Jorritsma
Hans Jorritsma (født 19. mars 1949) er en nederlandsk landhockeyspiller.
Han representerte Nederland under Sommer-OL 1976 i Montréal, hvor laget hans ble nummer 4.
Julius Watkins
Watkins ble født i Detroit, Michigan. Han begynte å spille horn da han var ni år gammel. Han spilte litt trompet sammen med Ernie Felt Orchestra på midten av 1940-tallet. På slutten av 1940-tallet, hadde han imidlertid spilt en del franske horn soloer sammen med Kenny Clarke og Babs Gonzales. Etter å ha flyttet til New York City, studerte Watkins i tre år ved Manhattan School of Music. Han begynte å spille i små jazz-grupperinger, inkludert to grupper som ble ledet av Thelonious Monk, som han blant annet spilte inn albumet Sonny Rollins sammen med i 1954.
Watkins spilte inn flere sanger sammen med en rekke storheter innen jazz, blant annet med John Coltrane, Freddie Hubbard, Charles Mingus og orkesteret Jazz Composers Orchestra. Han var med-leder, med Charlie Rouse, i gruppen Les Jazz Modes mellom 1956 og frem til 1959, og han turnerte med Quincy Jones og hans band fra 1959 til 1961.
Han døde i Short Hills, New Jersey i en alder av 56 år. Fra 1994 til 1999, ble den årlige «Julius Watkins Jazz Horn Festival» avholdt i New York for å hedre hans minne. Etter en ti år lang pause, ble en annen «Julius Watkins Festival» avholdt den 3. oktober 2009, i Seattle, Washington, ved siden av Cornish College of the Arts.
Heddedalane naturreservat
Heddedalane naturreservat er et skogområde som ligger på nordsiden av Bandak på en høyde fra 72 til 800 meter over havet. Området er preget av bratte lier på rik grunn av basaltiske bergarter. Floraen er uvanlig rik med flere sjeldne arter, og med betydelige innslag av varmekjære planter som skogfaks, skoggrønnaks, liljekonvall, rødflangre og hvit skogfrue.
«Interiør fra Fürstenberg-galleriet»
«Interiør fra Fürstenberg-galleriet» («Interiör från Fürstenbergska galleriet») er et akvarellmaleri fra 1885 av den svenske maleren Carl Larsson. Maleriet tilhører Göteborgs konstmuseum og kom i museets eie ved testamentarisk gave fra Pontus og Göthilda Fürstenberg i 1902.
Den svenske forretningsmannen og mesénen Pontus Fürstenberg og ektefellen Göthilda var i siste halvdel av 1800-tallet Sveriges største kunstsamlere. I 1885 fikk ekteparet bygget om deler av sin privatbolig i Fürstenbergska palatset ved Brunnsparken i Göteborg med et kunstgalleri. Galleriet var i prinsippet også åpent for publikum.
Kunstsamlingen besto av cirka 260 verk som ble testamentert til Göteborg kommune. Den ble i 1922 flyttet til Göteborgs konstmuseum hvor parets hjem var blitt gjenreist. Samlingen utgjør det såkalte Fürstenbergska galleriet.
I Carl Larssons maleri kan man se Ernst Josephson med ryggen til i ferd med å portrettere Göthilda Fürstenberg. Hun sitter inntil veggen til venstre iført svarte klær. Portrettet ble ikke fullført.
I forgrunnen til venstre sitter Pontus Fürstenberg ved et bord og studerer et kunstverk på papir. I enden av rommet dominerer Raphaël Collins monumentalmaleri «Sommaren» fra 1884. Midt i rommet står Per Hasselbergs skulptur «Snöklockan» og i taket hans skulpturgrupper med allegorier over begreper og oppfinnelser fra samtiden. Maleriene man ser på venstre vegg er Auguste Pointelins «Landskap, S:t Roche» fra 1884, Hans Heyerdahls «Neapolitansk fiskergutt» og Alfred Wahlbergs «Månsken, Fjällbacka» fra 1881. Samtlige kunstverk tilhører Göteborgs konstmuseum.
Maleriet er utført i akvarell og gouache på papir og måler 78 x 56,5 cm. Det er signert CARL LARSSON. 1885. nede til venstre, på bordet der Pontus Fürstenberg er plassert.
Ulrich Winther-Hansen
Ulrich Winther-Hansen (født 14. august 1971 i Esbjerg i Danmark) er en tidligere, dansk håndballspiller som har spilt for det grønlandske håndballandslaget. Han spilte i dansk liga helt fram til 1998 der han flyttet til Norge for å spille i den norske klubben Herkules i Skien. Tidligere hadde han spilt i danske klubber som Tjæerborg, Ribe, Svenborg HK, GOG og Otterup. Han ble senere sammen med den tidligere håndballspilleren Randi Aasarød som spilte for det norske u-landslaget og har spilt to A-landslagskamper. De har to barn sammen.
Ulrich var med til VM i 2001 (Frankrike), 2003 (Portugal) og 2007 (Tyskland) med Grønland. Senere ble han trener for Byåsens andrelag med blant annet spillere som Ida Alstad og Kari Aalvik Grimsbø. I to sesonger trente Winther-Hansen Selbus 1.-divisjonslag sammen med Trine Haltvik.
Winther-Hansen har ikke bare spilt håndball, men også syklet store deler av sin karriere. Han syklet for det danske juniorlandslaget og var også med til VM i Moskva. Han har også syklet i ritt som Paris–Roubaix og Paris Tour.
Ranohon Amanova
Ranohon Amanova (født 8. august 1994) er en usbekisk svømmer som spesialiserer seg i medley. Hun representerte landet sitt under Sommer-OL 2012 i London, der hun røk ut i de innledende rundene på 200 meter medley.
Harald Voetmann
Harald Voetmann Christiansen (født 1978) er en dansk forfatter og oversetter. Han vokste opp i Birkerød. Voetmann er utdannet på Forfatterskolen 1997–1999. Fra 2003–2006 tok han grunnutdannelsen i latin på Københavns Universitet. Etter at han debuterte i 2000, skrev han flere bøker med kortere tekster. Men i 2010 kom hans første roman, Vågen, ut. Den handler om Plinius den eldres liv og tekstene i hans naturhistoriske encyclopedi, Naturalis historia. Harald Voetmann hadde i 2008 oversatt et utvalg av denne, som kom ut under tittelen Om mennesker og dyr. Vågen ble nominert til Nordisk råds litteraturpris, Kritikerprisen (Danmark) og Montanas Litteraturpris. Den ble oversatt til ungarsk og serbisk. Han fikk i 2008 Statens Kunstfonds treårige arbeidsstipend. I 2012 deltok han på Finnmark internasjonale litteraturfestival
George Mary Searle
George Mary Searle (født 27. juni 1839 i London i England, død 7. juli 1918 i New York) var en astronom og katolsk prest fra USA.
Searle oppdaget asteroiden 55 Pandora den 10. september 1858. Han oppdaget også seks galakser. I sitt senere liv ble han medlem av Paulistordenen og underviste ved Catholic University of America.
Pianosa
Pianosa er en liten øy i De toskanske øyene i Italia med et areal på 10,2 km². Navnet kommer fra det italienske ordet «pianura» (slette) fordi det høyeste punktet bare er 22 meter over havet. I antikken ble den kalt Planasia.
Pianosa har ikke permanent bosetting, men er kjent i Italia for det spesielt sikre fengselet som ligger her, der spesielt farlige mafiamedlemmer sitter fanget. I historien er den kjent for stedet der Augustus forviste barnebarnet og eksarvingen Postumus Agrippa i år 6 eller 7 e.Kr. Postumus var her fram til han ble henrettet omtrent da Augustus dødde i år 14.
Av administrative årsaker er Pianosa ein del av Elba kommune. På klare dager kan en se Pianosa som en mørk, blå stripe over lysere blått hav fra Elba.
I romanen Catch-22 av Joseph Heller har en amerikansk bombeskvadron base på øyen under den andre verdenskrigen. Øyen er derimot større i romanen for å ha plass til en rullebane og har òg en liten landsby i motsetning til den virkelige øyen.
Det finnes også en annen, mindre øy kalt Pianosa utenfor den italienske Adriaterhavskysten nord for Monte Gargano.
Maarten Sikking
Maarten Sikking (født 19. februar 1948, død 5. mai 2009) var en nederlandsk landhockeyspiller.
Han representerte Nederland under Sommer-OL 1976 i Montréal, hvor laget hans ble nummer 4.
Lisa Zaiser
Lisa Zaiser (født 23. august 1994) er en østerriksk svømmer som spesialiserer seg i medley. Hun representerte landet sitt under Sommer-OL 2012 i London, der hun røk ut i de innledende rundene på 200 meter medley.
Trichius
Trichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster. Det er én art i Norge, humlebillen (Trichius fasciatus).
Utseende
Middelsstore (gjerne ca. 10 millimeter), kraftige, langbeinte gullbasser. Artene ligner overflatisk på humler og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Santa Monica (Surigao del Norte)
Santa Monica (Bayan ng Santa Monica) er en kommune på Filippinene. Kommunen ligger nordøst for øya Mindanao, og tilhører provinsen Surigao del Norte.
Barangayer
Santa Monica er inndelt i 11 barangayer per 30. september 2019.
Tina & Bettina 2 – The Comeback
Tina & Bettina 2 – The Comeback er en norsk komediefilm som hadde kino-premiere den 24. februar 2023. Det er oppfølgeren til Tina & Bettina – The Movie. Filmen er regissert av Jonas Lien Svarstad og hovedrollene spilles av Odd-Magnus Williamson og Henrik Thodesen.
Handling
Det har nå gått 10 år siden den forrige filmen, men ting går ikke særlig bra.
Ruslan Murasjov
Ruslan Nikolajevitsj Murasjov (født 29. desember 1992 i Voskresensk) er en russisk skøyteløper.
I Enkeltdistanse-VM 2016 i russiske Kolomna tok han sølv på 2×500 meter. Sesongen etter i Enkeltdistanse-VM 2017 (prøve-OL) i sørkoreanske Gangneung tok han bronse på 500 meter.
I EM på skøyter 2018 også i russiske Kolomna ble han europamester i lagsprint sammen med Pavel Kulizjnikov og Denis Juskov.
Han deltok i Enkeltdistanse-VM på skøyter 2019 i Inzell i Tyskland, hvor han ble verdensmester på 500 meter, i tillegg tok han også bronse på lagsprint sammen med Pavel Kulizjnikov og Viktor Musjtakov.
Tordenskjolds vise
«Tordenskjolds vise» er et skillingstrykk. Det ble presentert av Alf Prøysen i hans visespalte i «Magasinet for alle» i 1957. Han forteller at dette er Tordenskjolds vise i anledning av Karl den 12's fall ved Fredriksten i 1718. Historien beretter at Tordenskjold kom inn til Moss umiddelbart etter hans fall, fikk kjennskap til at det var avgått skip fra Kristiania, for å melde det til kong Fredrik. Tordenskjold vill gjerne være første mann hos kongen og tok en liten bukkert. (Lite seilskip).
Teksten
2.En truende seiler, en klipper kom fram, men Tordenskjold skjenket sitt mannskap en dram, ja kryssing av seiling for vær og for vind den svenske fregatten han haler oss inn se nå må vi slåss, sagde Tordenskjold.
3.Den svenske admiralen svingte hatten og sagde: I Gøtaborg sover min herr i natt, nei hverken er du eller nogen annen i stand til at føre meg fangen til Gøtaborgs land det tror du nu, sagde Tordenskjold.
4.Den svenske admiralen han agga ved lag, skjøt ned mine master og steger med flag, men Tordenskjold sa da til sine menn: I lader mine rifler og bringer meg dem så går det galant, sagde Tordenskjold.
6.Da lød de svenske kanoner og spill, den svenske fregatten setter seilen til, Gud Herren han hjelper oss sikkert i land for hvem kan vel strides med sådan en mann en lykkelig reis, sagde Tordenskjold.
7.Jeg skulle ha fulgt Er et stykke på vei men stakkars min hukkert den orker det ei, jeg håper I kommer min rifle i hu om vi skulle møtes på sjøen ennu hils hjemme fra meg, sagde Tordenskjold.
Bedford (Pennsylvania)
Bedford er en kommune (borough) i Bedford County i den amerikanske delstaten Pennsylvania. Bedford er fylkessete i fylket. President George Washingtons tropper var stasjonert i Bedford da hæren slo ned Whiskyopprøret i 1794.
Patellofemoralt smertesyndrom
Patellofemoralt smertesyndrom (PFSS) er en samlebetegnelse på ulike tilstander av smerte i området ved kneskålen.
Begrepet kommer av ordene Patella som betyr kneskål, og femur som er det latinske navnet for lårben. Syndrom betyr at tilstanden består av flere symptomer, tegn og funn.
Patellofemoralt smertesyndrom gir som regel en gradvis økende smerte og kan ikke forklares med synlige skader eller sykdom, og som oftest finner man ikke noe galt med kneet ut i fra røntgen eller andre bildeundersøkelser. Smertene utløses av løping, gange i nedoverbakke eller annen treningsaktivitet som er krevende for knærne.
Ifølge Folkehelseinstituttet er patellofemoralt smertesyndrom årsaken hos ca. 10 prosent av de som søker lege for knesmerter i Norge, og både idrettsutøvere og personer som ikke driver idrett kan rammes. Ifølge NHI rammer tilstanden særlig idrettsungdom. Ifølge forskning.no er det flest kvinner som rammes.
Tilstanden behandles som regel av fysioterapeut, blant annet ved påføring av selvklebende sportsmedisinsk tape på huden foran kneet og over kneskålen. Styrkeøvelser for hoftene ser også ut til å gi betydelig lindring av smerten.
Xiao He
Xiao He (født i Fengyi fylke i kommanderiet Sishui, død 193 f.Kr var en statsmann i det vestlige Han-dynasti.
André Bolhuis
André Bolhuis (født 4. oktober 1946) er en nederlandsk landhockeyspiller.
Xiao He
Liv og virke
Han tjenestegjorde under dynastiets grunnlegger, Liu Bang, og spilte en rolle i dennes opprør mot Qin-dynastiet, og kjempet på Liu mot Xiang Yu. Etter opprettelsen av Han-dynastiet ble han da rikets kansler, og innehadde en rekke sentrale funksjoner helt til sin død. For sitt virke er han blitt kjent som én av «det tidlige Hans tre helter» (漢初三傑), likesom Han Xin og Zhang Liang.
André Bolhuis
Han representerte Nederland under Sommer-OL 1976 i Montréal, hvor laget hans ble nummer 4.
Xiao He
Liv og virke
Weiyangpalasset ble bygd under hans ledelse.
Som særlig fortjenstfull tjenestemann fikk han fravsted på keiserens eget mausoleumsanlegg, Changling.
Musikkåret 1990
Musikkåret 1990 er en oversikt over utgivelser, hendelser, fødte og avdøde personer med tilknytning til musikk i 1990.
James Ferguson (astronom)
James Ferguson (født 31. august 1797 i Skottland, død 26. september 1867) var en skotsk astronom og ingeniør. Han deltok bl.a. i byggingen av Eriekanalen. Den 1. september 1854 oppdaget han asteroiden 31 Euphrosyne, den første til å bli oppdaget i Nord-Amerika. Han oppdaget deretter 50 Virginia den 4. oktober 1857 og 60 Echo den 14. september 1860. Fra 1847 arbeidet han ved U.S. Naval Observatory i Washington, DC.
Santa Fe (Leyte)
Santa Fe (Bayan ng Santa Fe) er en kommune på Filippinene. Kommunen ligger i landsdelen Visayas, og tilhører provinsen Leyte.
Barangayer
Santa Fe er inndelt i 20 barangayer per 30. september 2019.
Para-VM i friidrett 2023 – 100 meter kvinner
100 meter for kvinner under Para-VM i friidrett 2023 ble arrangert i Paris.
T11
Øvelsen ble arrangert 10. juli.
T12
Kommer
T13
Øvelsen ble arrangert 10. juli.
T35
Kommer
T36
Øvelsen ble arrangert 12. juli.
T37
Øvelsen ble arrangert 13. juli.
T38
Øvelsen ble arrangert 11. juli.
T47
Øvelsen ble arrangert 11. juli.
T53
Kommer
T63
Øvelsen ble arrangert 13. juli.
T64
Øvelsen ble arrangert 13. juli.
T72
Øvelsen ble arrangert 9. juli.
Anommatoxenus
Anommatoxenus er en slekt av biller som hører til familien kortvinger.
Utseende
Små, nokså brede kortvinger, oftest noe flate. De har gjerne reduserte fasettøyne og størt forkortede, kjegleformede antenner. Hodet kan være dekket av pronotum.
Levevis
Artene er knyttet til hærmaur i slekten Dorylus.
Utbredelse
Gruppen er utbredt i Afrika sør for Sahara.
Gottfried Lindauer
Gottfried Lindauer (opprinnelig Bohumír Lindauer; født 5. januar 1839 i Pilsen i Böhmen i Østerrike-Ungarn, død 13. juni 1926 i Woodville i New Zealand) var en bøhmisk og newzealandsk kunstner kjent for sine portretter, især av māorier.
Bakgrunn
Bohumír Lindauer fra Pilsen (Plzeň) var sønn av gartneren Ignatz Lindauer. Han var en slektning av biskop Josef Ondrej Lindauer, og hans gudfar ved dåpen var den tsjekkiske patriot og biskop Jan Valerián Jirsík, biskop av Budweis (České Budějovice).
Østerrike, Bøhmen, Mähren
Hans første tegninger var av planer og trær. Fra 1855 studerte han ved Akademie der bildenden Künste Wien, der han fikk undervisning av Leopold Kupelwieser, Josef Führich og professor Rohl.
For å bedre sine sjanser på markedet endret han sitt navn fra det tsjekkiske Bohumír til den tyske oversettelse av navnet, «Gottfried». Fra sitt studio i Pilsen skapte han malerier med religiøse motiver til kirker; han malte også fresker i katedraler i Østerrike. Hans malerier var tiltrekkende, og mange prominente ble portrettert av ham, som biskop Jirsík av Budweis. Etter et opphold i denne by i atten måneder dro han til Mähren for tre år.
New Zealand
For å unnslippe en mulig innkalling til militærtjeneste i den østerriksk-ungarske hær seo han til Tyskland i 1873. Derfra seilte han til New Zealand på skipet Reichstag i 1874, og ankom Wellington den 6. august.
Mange ledende maorihøvdinger bestilte hans malertjenester, og portrettene han malte gjengir korrekt deres ansiktstatoveringer, klær, ornamenter og våpen. En serie portretter i full størrelse av maorihøvdinger og -krigere utstilt av Sir Walter Buller på Colonial and Indian Exhibition i 1886, var malt av Lindauer, som hadde gjort «Maori at home» til et spesialfelt. Lindauers maori-malerier er, likesom mange av Ellen von Meyern og Frances Hodgkins, knyttet til symboltunge portretter av milde kvinner med eller uten et barn. Ett av disse, med en ung poi danser uten ansiktstatoveringer, ble så godt likt av prinsen av Wales at Buller gav det til ham. Hans mest berømte verker er portrettene av Heeni Hirini, også kjent som Ana Rupene, med en baby på ryggen. Lindauer malte dette motiv tredve ganger.
Etter et besøk i hjemlandet i 1886–87 slo han seg ned i Woodville nær Wellington, etter å ha giftet seg med Rebecca, datter av Benjamin Prance Petty. De fikk to sønner, Hector og Victor. Lindauer døde i 1926 og er begravet i The Old Gorge-gravlunden i Woodville.
Sophie Allen
Sophie Allen (født 21. mars 1992) er en britisk svømmer som spesialiserer seg i medley. Hun representerte landet sitt i Sommer-OL 2012 i London, der hun ble slått ut i de innledende rundene på 200 meter medley.
Almoria
Almoria er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Små (ca. 3 millimeter), avlange, brunlige kortvinger. Dekkvingene er tydelig bredere enn pronotum, med rundede «skuldre». Føttene er fem-leddete.
Utbredelse
Slekten er utbredt i India.
Hellesengtjenna naturreservat
Hellesengtjenna naturreservat ligger nordøst på Skåtøy, og består av Hellesengtjenna med omkringliggende strandarealer. Området har velutviklet strandsumpvegetasjon hvor en kan finne den sjeldne planten vipestarr og andre sjeldne arter.
Allround-VM på skøyter 1964, kvinner
Lidija Skoblikova fra Sovjetunionen ble verdensmester etter å etter å ha vunnet samtlige distanser, riktignok etter å ha delt seieren på 500 meter med Irina Jegorova.
Blåskjeggtanagar
Blåskjeggtanagar (Tangara johannae) er en fugl i slekten Tangara i familien tanagarer.
Utbredelse
Den forekommer i Colombia og Ecuador.
MOH
MOH kan vise til:
Lars Ødegård
Biografi
Ødegård begynte sitt arbeide i Norges Handikapforbund i 1975 som distriktssekretær og senere kontorsjef for Oslo-regionen. Han ble i 1989 valgt som forbundsleder i Norges Handikapforbund. Han satt i to perioder frem til 1995. Deretter ble han ansatt som forbundets generalsekretær, en stilling han hadde frem til juni 2012.
Ødegård var første møtende representant i rullestol på Stortinget (30. mai 1999), da han møtte som vararepresentant for Akershus (AP).
Ødegård var medlem av Bioteknologinemnda (nå: Bioteknologirådet) fra 1998 til 2013. I perioden fra 2004 til 2013 var han Bioteknologinemndas leder. Han har i flere perioder vært medlem av Nannestad kommunestyre.
Han har blant annet vært leder av funksjonshemmedes bistandsstiftelse Atlas-alliansen, leder av rådigivingsselskapet Universell Utforming AS, styremedlem i attføringsbedriften Orbit Arena AS og flere.
Han har vært meddommer i Øvre Romerike tingrett, medlem av Fylkesnemnda for barnevern og sosiale saker i Oslo og Akershus og medlem av Nasjonalt Råd for kvalitet og prioritering i Helse- og omsorgstjenestene.
Han er medlem av Verdikommisjonens råd, styremedlem i Beitostølen Helsesportsenter, medlem av Statens Råd for funksjonshemmede, og nestleder i Forbrukerrådets styre.
Lars Ødegård mottok YS' likestillingspris for året 2012. I 2014 mottok han Kongens fortjenstmedalje.
Michael Morell
Michael Joseph Morell (født 4. september 1958 i Ohio) var assisterende direktør i Central Intelligence Agency (CIA) og har fungert som konstituert direktør for CIA ved to anledninger, henholdsvis fra 1. juli 2011 til 6. september 2011 og fra 9. november 2012 til 8. mars 2013.
Liv og karriere
Morells utdannelse omfatter en bachelorgrad i økonomi fra University of Akron i Ohio, og en mastergrad fra Georgetown University i Washington, D.C..
Morell begynte å arbeide for CIA i 1980. Han var sjef for CIAs avdeling for Asia, stillehavsområdet og Latin-Amerika før han etterfulgte Stephen Kappes som assisterende direktør i mai 2010. Fra 1. juli 2011 til 6. september 2011 hadde Morell sin første periode som konstituert direktør i CIA, da Leon Panetta ble utnevnt til forsvarsminister. Den 9. november 2012, Morell igjen innsatt som fungerende direktør da David Petraeus gikk av som CIAs direktør etter en utroskapsskandale. John Brennan ble bekreftet av det amerikanske senatet som ny direktør i CIA den 5. mars 2013. Morell kunngjorde sin avgang fra CIA 12. juni 2013.
Sixto Brillantes
Sixto Serrano Brillantes jr. (født 14. august 1939 i Intramuros i Manila på Filippinene, død 11. august 2020 samme sted) var en filippinsk valgjurist, professor og politiker. Han var formann for Commission on Elections fra 2011 til 2015, utnevnt av president Benigno Aquino III den 16. januar 2011.
Den 25. juli 2020 fikk han diagnosen covid-19 og innlagt på sykehus i Manila. Han døde av sykdommen 11. august 2020, åtti år gammel.
Palettgrønndue
Palettgrønndue (Treron vernans) er en fugl i duefamilien i slekta Treron. Den finnes i Kambodsja, Indonesia, Malaysia, Myanmar, Filippinene, Singapore, Thailand og Vietnam.
Santa Margarita (Samar)
Santa Margarita (Bayan ng Santa Margarita) er en kommune på Filippinene. Kommunen ligger i landsdelen Visayas, og tilhører provinsen Samar.
Barangayer
Santa Margarita er inndelt i 36 barangayer per 30. september 2019.
Isela Valve
Isela Valve (født 1949) er en svenskspråklig finsk bibliotekar og barnebokforfatter, bosatt på Åland. Mange av bøkene hennes handler om Ålands historie. Hun har en magistergrad i religionshistorie og litteratur, og har arbeidet som bibliotekar. Hun debuterte i 1984 med barneboka ''Hej! Jag heter Marie'', som hadde handling fra øyenes friluftsmuseum Jan Karls gården. Andre bøker har handlet om helgener: Sankt Olof går igen (1999) og Ringen på isen (2002) om Finlands nasjonalhelgen Henrik. Hun har også skrevet om angrepet på Bomarsunds festning i 1854. For et voksent publikum har hun skrevet den selvbiografiske Behandlingen – anteckningar från ett år i Kräftans tecken (2008).
Hennes bok Joels färger (2011) om den ålandske maleren Joel Pettersson ble i 2013 nominert til den første Nordisk råds barne- og ungdomslitteraturpris.
Hun er ikke oversatt til norsk.
Musikkåret 1991
Musikkåret 1991 er en oversikt over utgivelser, hendelser, fødte og avdøde personer med tilknytning til musikk i 1991.
Santa Rita (Samar)
Santa Rita (Bayan ng Santa Rita) er en kommune på Filippinene. Kommunen ligger i landsdelen Visayas, og tilhører provinsen Samar.
Barangayer
Santa Rita er inndelt i 36 barangayer per 30. september 2019.
Bergsundtunnelen
Bergsundtunnelen er en tunnel på i Sør-Aurdal. Byggingen startet august 2013, og gjennomslaget kom 31. oktober 2013. Tunnelen åpnet sammen med veistrekningen Fønhus–Bagn den 8. desember 2014. Planlagt lengde var 665 m, den ferdigstilte tunnelen har en lengde på 714 m.
Willy de l’Arbre
Willy de l'Arbre (født 31. mai 1882, død 1962) var en belgisk seiler som deltok i de olympiske leker 1920 i Antwerpen.
De l'Arbre vant en olympisk bronsemedalje i seiling under sommer-OL 1920 i Antwerpen. Han kom på tredjeplass i klassen 8 meter type 1919 med den belgiske båten «Antwerpia V». Det var kun tre båter i denne klassen, to norske og en belgisk. «Sildra» vant foran «Lyn» og «Antwerpia V» kom på tredje og sisteplass. Mannskapet på «Antwerpia V» var; Albert Grisar, de l'Arbre, Léopold Standaert, Henri Weewauters og Georges Hellebuyck.
Gulltanagar
Gulltanagar (Tangara arthus) er en fugl i slekten Tangara i familien tanagarer.
Alarmstasjonen
Alarmstasjonen er en TV-serie produsert av ITV Studios for Discovery Norge. Serien blir vist på MAX og Dplay i Norge. Alarmstasjonen tar for seg alarmoperatørere og vektere fra Verisure AS, og gir et innblikk i jobbhverdagen hos Norges største alarmselskap. Serien ble først vist på MAX og Dplay i 2020.
Messauremagasinet
Messauremagasinet er et vannmagasin som er dannet ved oppdemming av Stora Luleälven ved Messaure om lag 25 kilometer øst for Jokkmokk i svensk Lappland. Magasinet brukes til kraftproduksjon i Messaure kraftverk.
Den økologiske statusen betegnes som utilfredsstillende, mye på grunn av vannstandsregulering. Fiske er tilltatt, også med båt, og her finnes både ørret, harr, sik, abbor og gjedde.
Muddus nasjonalpark har sin sørgrense langs Messauremagasinet.
Estela 1 de La Mojarra
Estela 1 de La Mojarra er en mesoamerikansk utskåret stein (stele) fra det andre århundre. Stelen ble oppdaget i 1986 ved Aculaelven i nærheten av det arkeologiske funnstedet La Mojarra i delstaten Veracruz i Mexico, ikke langt unna det arkeologiske funnstedet Tres Zapotes. Monumentet er av basalt, som er en magmatisk bergart av vulkansk opprinnelse, veier fire tonn, og er ca. 1,4 meter bredt og 2,0 meter høyt.
Steinen inneholder 535 hieroglyfer isthmisk skrift. Dette er et skriftsystem som var i bruk ved Isthmus av Tehuantepec fra år 500 f.Kr. til 500 e.Kr.
På høyre side av steinen er det utskåret en mann med en stor hodepryd. På kroppen viser det seg en drakt. Over figuren vises 12 kolonner med glyfer. Blant disse glyfer er det to mesoamerikanske langtidskalenderdatoer som svarer til mai 143 e.Kr og juli 156 e.Kr. Monumentet er et eksempel på den type steler som senere ble et felles minne om kongene i fra mayaområdene i klassisk tid. Estela 1 de La Mojarra oppbevares på Museo de Antropología i Xalapa de Enríquez i den meksikanske delstaten Veracruz.
Tolkningen av hieroglyfskriften på stelen har vært omstridt.
Birgit Skarstein
Birgit Lovise Røkkum Skarstein (født 10. februar 1989 i Levanger) er en norsk paralympisk idrettsutøver og forkjemper for funksjonshemmedes rettigheter. Hun har 11 VM-medaljer (syv i roing og fire i langrenn) og er regjerende verdensmester og verdensrekordholder i roing.
Hun vant gull i Paralympics i Tokyo i 2021. Hun har vunnet verdenscupen sammenlagt i både roing og langrenn, og står med flere individuelle verdenscupseire i begge grener. Skarstein var flaggbærer for Norge under åpningsseremonien til de paralympiske vinterleker i Pyeongchang 2018. Hun har markert seg sterkt som internasjonal profil og brukes jevnlig av IOC og IPC.
Skarstein har siden 2012 vært en del av Global Shapers Oslo Hub, en gruppe under World Economic Forum, og var i 2016 delegat på det prestisjefylte World Economic Forum Annual Meeting i Davos. Hun ble under de paralympiske vinterleker i 2018 valgt til å sitte i utøverkomiteen i den internasjonale paralympiske komite hvor hun blant annet har ansvar for oppfølging av prosessen med de paralympiske leker i Beijing 2022.
Skarstein var i 2012 en del av NRKs suksesserie Ingen Grenser med Lars Monsen, og har siden medvirket i flere populære medie-produksjoner både som deltaker og programleder. Hun er sterkt sosialt engasjert, og involvert i ulike styrer og organisasjoner både i Norge og internasjonalt.
Utdanning
Skarstein studerte statsvitenskap ved Universitetet i Oslo, hvor hun også utvekslet til Forsvarets Krigsskole. Hun tilbragte ett år av videregående skole som avgangselev ved Westview High School i Portland, OR, USA. Skarstein bodde etter videregående en periode i Thailand, hvor hun arbeidet som frivillig på barnehjem.
Bakgrunn
Skarstein hadde en aktiv ungdomstid, innen skolepolitikk og aktiviteter som fjellklatring, vannski og svømming. Etter fullført videregående skole i 2008 reiste hun til Thailand for å jobbe på et barnehjem nær grensen til Burma. I forbindelse med en reise for å få nytt visum i desember 2008 skadet hun foten da hun hoppet i vannet, en skade som krevde flere operasjoner. Etter fire operasjoner i Asia ble hun fløyet hjem til Norge lille julaften, hvorpå hun måtte gjennomgå flere operasjoner på Sykehuset Levanger, St. Olavs hospital i Trondheim og Rikshospitalet i Oslo.
Under en operasjon i Norge i september 2009 fikk hun epidural i ryggen, men denne bedøvelsen gikk ikke ut av kroppen som den skulle. Hun mistet gradvis følelsen i beina etter operasjonen, og tre dager etter operasjonen var hun lam fra livet og ned. Denne lammelsen ble varig. Da var Skarstein 20 år.
Hun har selv uttalt at hun ikke fant noen rollemodeller å se til, og måtte finne sin egen måte å komme tilbake til samfunnet på. Det har vært et uttalt mål for henne å bidra til å gjøre det enda lettere å være annerledes, både fysisk og sosialt, og skape et inkluderende samfunn der alle kan bidra på sine premisser.
Idrettskarriere
Birgit Skarstein konkurrerer i roing (PR1Wx) og langrenn (sitski, LW11). Som barn og ungdom vokste hun opp med svømming som sin hovedidrett, men har også drevet aktivt i flere ulike grener i voksen alder.
Hun vant VM i roing i 2019 (Linz Østerrike), 2018 (Plovdiv Bulgaria), 2017 (Sarasota USA) og 2014 (Amsterdam Nederland), tok sølv i 2013 (Chungju Korea) og bronse i 2015 (Aiguebelette Frankrike). Hun vant verdenscupen i roing både i 2019, 2018, 2017 og 2015, og innehar gjeldende verdensrekord (satt under VM 2018). Til og med 2016-sesongen var konkurransedistansen i roing for parautøvere 1000 meter, men fra og med 2017-sesongen har paralympiske utøvere rodd olympisk distanse, det vil si 2000 meter. Etter denne endringen har Skarstein dominert feltet. Landslaget i roing er et integrert landslag som er felles for alle utøvere på tvers av kjønn, vektklasse og funksjon, en modell Skarstein har snakket varmt om.